CELEX: 62012TN0096
Language: sl
Date: 2012-03-01 00:00:00
Title: Zadeva T-96/12: Tožba, vložena 1. marca 2012 – Španija proti Komisiji

14.4.2012   
            
            
               SL
            
            
               Uradni list Evropske unije
            
            
               C 109/33
            
         Tožba, vložena 1. marca 2012 – Španija proti Komisiji
   (Zadeva T-96/12)
   2012/C 109/66
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: N. Díaz Abad, zastopnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da Komisija ni izpolnila svoje obveznosti, v skladu s katero bi morala španskim organom dolgovane preostanke (pomoči) izplačati v roku dveh mesecev od predložitve dokumentacije iz člena D(2)(d) Priloge II k Uredbi 1164/94;
            
         
               —
            
            
               podredno, dopis z dne 22. decembra 2011, ki vsebuje izjavo Komisije o zahtevku, ki je bil predhodno naslovljen na to institucijo v zvezi z izvršitvijo ustreznega plačila preostanka (pomoči) ob koncu projektov, ki jih sofinancira Kohezijski sklad, dodeljenega Španiji za programsko obdobje od 2000 do 2006, naj razglasi za ničen in naj ugotovi, da je Komisija dolžna izvršiti plačilo navedenih dolgovanih preostankov (pomoči), ter
            
         
               —
            
            
               toženi instituciji naloži plačilo stroškov.
            
         
      Tožbeni razlogi in bistvene trditve
   
   V tem postopku Kraljevina Španija uveljavlja neizpolnitev obveznosti, ki jo ima po mnenju tožeče države tožena institucija, da izvrši plačila dolgovanih preostankov (pomoči), ki ustrezajo koncu projektov, ki jih sofinancira Kohezijski sklad, dodeljenih Španiji za programsko obdobje od 2000 do 2006.
   Podredno in če Splošno sodišče meni, da dopis z dne 22. decembra 2011, ki vsebuje izjavo Komisije o zahtevku Kraljevine Španije, ki je bil predhodno naslovljen na to institucijo, pomeni prenehanje očitane neizpolnitve, se tudi zoper ta dopis vloži ustrezna ničnostna tožba.
   Tožeča stranka v podporo tožbi navaja šest razlogov:
   
               1.
            
            
               Kršitev odstavka 5 člena D Priloge II k Uredbi št. 1164/94 (1), ker Komisija ni izvršila plačila preostanka (pomoči) za projekte, na katere se nanaša zahtevek, v roku dveh mesecev, ne da bi prišlo do prekinitve ali zadržanja tega roka.
            
         
               2.
            
            
               Kršitev načela pravne varnosti, ker je Komisija kršila jasen pravni predpis z natančno določenimi pravnimi posledicami.
            
         
               3.
            
            
               Kršitev odstavka 3 člena 18 Uredbe št. 1386/2002 (2), ker Komisija ni sprejela ustrezne odločbe v roku treh mesecev od sestanka s španskimi organi.
            
         
               4.
            
            
               Kršitev člena 12 Uredbe št. 1164/94, ker je Komisija prekoračila pristojnosti, ki ji jih navedeni člen podeljuje na področju finančnega nadzora.
            
         
               5.
            
            
               Kršitev člena 15 Uredbe 1386/2002, ker Komisija ni uporabila zakonsko določene možnosti, na podlagi katere lahko zahteva, da se opravi ponoven nadzor.
            
         
               6.
            
            
               Kršitev člena H Priloge II k Uredbi št. 1164/94, ker je Komisija začela postopek po tem členu, ne da bi bili za to izpolnjeni pogoji.
            
         
      (1)  Uredba Sveta (ES) št. 1164/94 z dne 16. maja 1994 o ustanovitvi Kohezijskega sklada (UL, posebna izdaja v slovenščini, poglavje 14, zvezek 1, str. 9).
   
      (2)  Uredba Komisije (ES) št. 1386/2002 z dne 29. julija 2002 o določitvi podrobnih pravil za izvajanje Uredbe Sveta (ES) št. 1164/94 glede sistemov upravljanja in nadzora pomoči, dodeljene v okviru Kohezijskega sklada, ter postopkov izvajanja finančnih popravkov (UL, posebna izdaja v slovenščini, poglavje 14, zvezek 1, str. 162).